Sin tana kokarin tabbatar da samar da wutar lantarki a dukkanin kauyuka - china radio international
Sin tana kokarin tabbatar da samar da wutar lantarki a dukkanin kauyuka
2016-01-07 10:56:23 cri
Hukumar makamashi ta kasar Sin, ta gabatar da shirin gaggauta raya makamashi don kawar da talauci a yankuna masu fama da talauci.
A jiya Laraba ne dai hukumar ta bayyana cewa, ya zuwa shekarar 2020, za a cimma burin samar da wutar lantarki a dukkan kauyuka, tare da kammala ayyukan samar da wutar lantarki ta hasken rana ga masu fama da talauci kimanin miliyan 2.
A fannin kyautata tsarin samar da wutar lantarki a kauyuka kuwa, shirin ya bayyana cewa, ya kamata a gaggauta kafa tsarin samar da wutar lantarki a garuruwa da kauyuka. Za kuma a samar da wutar lantarki ga dukkan garuruwan yankin Tibet da Qinghai, ko kafa tsarin samar da wutar lantarki ta makamashi na bola-jari a yankin, ta haka za a iya samar da wutar lantarki a dukkan kauyuka da yankunan makiyaya.
A fannin samar da wutar lantarki ta hasken rana ga masu fama da talauci kuwa, shirin ya bayyana cewa, za a gudanar da wannan aiki ga mutane 35,700, wadanda ke garuruwa 451 a larduna 15 mafiya fama da talauci, wadanda suke da kyakkyawan yanayin hasken rana. Ya zuwa 2020, mutane masu fama da talauci miliyan 2 ne ake fatan za su samu karin yawan kudin shigar su da kwatankwacin Yuan dubu 3. (Zainab)
v Firaminista Li Keqiang ya shirya gaggauta raya sha'anin ciniki ta internet a kauyuka 2015-10-15 10:36:04
v An gabatar da kundi mai lamba 1 don inganta aikin gona a kasar Sin 2015-02-02 10:52:42
v Sin tana kokarin kyautata muhallin kauyuka 2014-08-20 20:39:58
v Kasar Sin za ta kokarta kyautata bada ilimi a kauyuka 2014-02-13 16:59:48
v An yi taron kwamitin tsakiyar JKS kan aikin da ya shafi kauyuka 2013-12-24 21:06:12